**STANOVISKO**

**hlavného kontrolóra k návrhu rozpočtu Obce Dačov Lom na rok 2012,**

**viacročného rozpočtu na roky 2012 – 2014 a k návrhu Programového rozpočtu.**

 V zmysle § 18f ods. 1 písm. c) zákona č. 396 / 1990 Zb. o obecnom zriadení v znení neskorších predpisov predkladám stanovisko k návrhu rozpočtu Obce Dačov Lom na rok 2012, viacročného rozpočtu na roky 2012 – 2014 a k návrhu programového rozpočtu.

**A VÝCHODISKÁ SPRACOVANIA STANOVISKA**

Pri spracovaní stanoviska som vychádzala z posúdenia predloženého návrhu rozpočtu Obce Dačov Lom na rok 2012 a viac a viacročného rozpočtu na roky 2012 – 2014 a programového rozpočtu z dvoch hľadísk:

1. **Zákonnosť predloženého návrhu rozpočtu:**

Návrh rozpočtu bol spracovaný v súlade so zákonom č. 523 / 2004 Z. z. o rozpočtových pravidlách verejnej správy a o zmene a doplnení niektorých zákonov a zákona č. 583 / 2004 Z. z. o rozpočtových pravidlách územnej samosprávy a o zmene a doplnení niektorých zákonov. Návrh rozpočtu zohľadňuje aj ustanovenia zákonov, nariadení a zásad:

* č. 564 / 2004 Z. z. o rozpočtovom určení výnosu dane z príjmov územnej samosprávy a o zmene a doplnení niektorých zákonov v znení zmien a doplnkov
* č. 369 / 1990 Zb. o obecnom zriadení v znení zmien a doplnkov
* nariadenie vlády č. 668 / 2004 Z. z. o rozdeľovaní a poukazovaní výnosu dane z príjmov územnej samospráve
* č. 582 / 2004 Z. z. o miestnych daniach a miestnom poplatku za komunálne odpady a drobné stavebné odpady v znení zmien a doplnkov
* opatrenie MF SR č. / 010175 / 2004 – 42 zo dňa 08.12.2004 v znení zmien a doplnkov, ktorým sa stanovuje druhová klasifikácia a ekonomická klasifikácia rozpočtovej klasifikácie
	1. **Súlad so všeobecne záväznými nariadeniami**
* VZN obce o dani z nehnuteľností
* VZN o miestnych daniach a poplatku za tuhý komunálny odpad a drobný stavebný odpad
* VZN o komunálnom odpade
	1. **Dodržanie informačnej povinnosti zo strany Obce Dačov Lom**

-Návrh rozpočtu bol zverejnený v súlade s §9 ods.2 zákona na úradnej tabuli obce Dačov Lom dňa 27. Novembra 2012 v zákonom stanovenej lehote, t.j. viac ako 15 dní pred jeho prerokovávaním na zasadnutí OZ v súlade s§9 ods.2 zákona č.369/1990 Zb. o obecnom zriadení v znení zmien a doplnkov.

1. **Metodická správnosť predloženého rozpočtu**

Návrh rozpočtu bol spracovaný podľa rozpočtovej klasifikácie v súlade s Opatreniami MF SR č. MF / 010175 / 2004 – 42, ktorým sa ustanovuje druhová, organizačná a ekonomická klasifikácia rozpočtovej klasifikácie a ktorá je záväzná pri zostavovaní rozpočtov územnej samosprávy. Návrh rozpočtu bol spracovaný v súlade s Príručkou na zostavenie návrhu rozpočtu verejnej správy na roky 2011 – 2013 č. MF / 19201 / 2010 – 411 uverejnenou vo Finančnom spravodaji č. 7 / 2010. Príručka na zostavenie návrhu rozpočtu verejnej správy na hore uvedené roky bola vydaná v súlade s § 14 zákona č. 523 / 2004 Z. z. o rozpočtových pravidlách verejnej správy a o zmene a doplnení niektorých zákonov v znení zmien a doplnkov.

 **B VÝCHODISKÁ TVORBY NÁVRHU ROZPOČTU**

Návrh rozpočtu vychádza zo schválených východísk rozpočtu verejnej správy na roky 2011 – 2013 a z vývoja hospodárenia Obce Dačov Lom v roku 2011 a v predchádzajúcich sledovaných rokoch.

**C TVORBA NÁVRHU VIACROČNÉHO ROZPOČTU**

Návrh viacročného rozpočtu ako strednodobého ekonomického nástroja finančnej politiky obce je spracovaný podľa zákona č. 583 / 2004 Z. z. o rozpočtových pravidlách územnej samosprávy a o zmene a doplnení niektorých zákonov v znení zmien a doplnkov v členení podľa § 9 ods. 1 citovaného zákona na:

1. Rozpočet na príslušný rozpočtový rok 2012
2. Rozpočet na rok nasledujúci po príslušnom rozpočtovom roku – rok 2013
3. Rozpočet na rok nasledujúci po roku, na ktorý sa zostavuje rozpočet podľa písmena b) – rok 2014

Príjmy a výdavky rozpočtov uvedených pod písmenom b) a písmenom c) **nie sú záväzné.** Viacročný rozpočet na roky 2012 – 2014 je zostavený v rovnakom členení v akom sa zostavuje rozpočet obce na príslušný rozpočtový rok. Rozpočet obce na príslušný rozpočtový rok **je záväzný**, rozpočty na dva nasledujúce roky majú len orientačný charakter, ich ukazovatele sa spresňujú v ďalších rozpočtových rokoch. Viacročný rozpočet na roky 2012 – 2014 je v súlade s § 10 ods. 3 až 7 zákona č. 583 / 2004 Z. z. o rozpočtových pravidlách územnej samosprávy a o zmene a doplnení niektorých zákonov v znení zmien a doplnkov vnútorne členený na:

* *bežné príjmy a výdavky*
* *kapitálové príjmy a výdavky*
* *finančné operácie*

Vo viacročnom rozpočte na roky 2012 – 2014 sú vyjadrené vzťahy k štátnemu rozpočtu v rámci prenesených kompetencií štátu

**D ZÁKLADNÁ CHARAKTERISTIKA NÁVRHU ROZPOČTU**

Na schválenie je predložený návrh viacročného rozpočtu Obce Dačov Lom na roky 2012 – 2014 a návrh rozpočtu na rok 2012.

|  |  |  |  |
| --- | --- | --- | --- |
| **Rozpočet obce celkom ( v є ):** | **2012** | **2013** | **2014** |
| Príjmy celkom | 77.886 | 71.936 | 71.936 |
| Výdavky celkom | 77.886 | 71.936 | 71.936 |
| ***Hospodárenie obce: + prebytok, - schodok*** | 0 | 0 | 71,936 |
|  |  |  |  |
| **V členení:** |  |  |  |
| 1. **Bežný rozpočet ( v є ) :**
 |  |  |  |
| Bežné príjmy celkom | 75.436 | 71.936 | 71.936 |
| Bežné výdavky celkom | 74.736 | 71.936 | 71.936 |
| *Hospodárenie obce: + prebytok, - schodok* | +700 | 0 | 0 |
| 1. **Kapitálový rozpočet ( v є ):**
 |  |  |  |
| Kapitálové príjmy celkom | 0 | 0 | 0 |
| Kapitálové výdavky celkom | 3.150 | 0 | 0 |
| *Hospodárenie obce: + prebytok, - schodok* | -3.150 | 0 | 0 |
| 1. **Finančné operácie ( v є ):**
 |  |  |  |
| Príjmové finančné operácie celkom | 2.450 | 0 | 0 |
| Výdavkové finančné operácie celkom | 0 | 0 | 0 |
| *Hospodárenie obce: + prebytok, - schodok* | +2.450 | 0 | 0 |

Takto zostavený návrh rozpočtu je v súlade s ustanoveniami §10 ods.7 zákona č.583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov.

Návrh rozpočtu príjmov možno hodnotiť, že je postavený na základe reálnych možností, nehrozia riziká nenaplnenia príjmovej časti rozpočtu.

Na základe predpokladaných zdrojov v príjmovej časti rozpočtu bol zostavený návrh rozpočtu výdavkov. Navrhovaný rozpočet výdavkov je zostavený tak, aby zabezpečil financovanie základných funkcií samosprávy, ako to ukladá zákon o obecnom zriadení.

Súčasťou celkového rozpočtu sú aj finančné operácie, ktoré budú použité na financovanie kapitálových výdavkov rozpočtu – prístupová komunikácia k lyžiarskemu vleku v obci Dačov Lom.

**PROGRAMOVÝ ROZPOČET:**

Zákon č. 583 / 2004 Z. z. o rozpočtových pravidlách územnej samosprávy a o zmene a doplnení niektorých zákonov v znení zmien a doplnkov v § 4 ods. 5 *„rozpočet obce obsahuje aj zámery a ciele, ktoré bude realizovať z výdavkov rozpočtu obce“* ukladá samosprávam uplatňovať moderné metódy tvorby rozpočtu a nové nástroje rozpočtového procesu zamerané na plnenie stanovených cieľov za podmienok efektívneho, hospodárneho, účelného a účinného vynakladania finančných zdrojov, ktoré má obec k dispozícii – tzv. programové rozpočtovanie.

Programový rozpočet je systém založený na plánovaní úloh a aktivít subjektov samosprávy v nadväznosti na ich priority a rozdelenie rozpočtových zdrojov do programov, s dôrazom na výsledky a efektívnosť vynakladania rozpočtových prostriedkov. Súčasťou návrhu rozpočtu na rok 2012, viacročného rozpočtu na roky 2013 – 2014 je aj programový rozpočet Obce Dačov Lom na uvedené roky. Obec má schválených 5 programov

Každý program má stanovený cieľ, zámer, zodpovednosť a merateľný ukazovateľ. Skladba programov:

1.Plánovanie, manažment, kontrola
2.Komunikácie
3.Odpadové hospodárstvo
4.Občianska vybavenosť

5.Kultúra a iné spoločenské služby

Príjmy a výdavky rozpočtov na roky 2012 – 2014 v zmysle § 9 ods. 3 zákona č. 583 / 2004 Z. z. o rozpočtových pravidlách územnej samosprávy a o zmene a doplnení niektorých zákonov v znení a doplnení niektorých zákonov v znení zmien a doplnkov **nie sú záväzné.**

**ZÁVER**

Návrh rozpočtu bol verejne sprístupnený dňa 27. Novembra 2011 spôsobom obvyklým ( na úradnej tabuli ) v zákonom stanovenej lehote, t. j. viac ako 15 dní pred jeho schválením, v súlade s § 9 ods. 2 zákona č. 369 / 1990 Zb. o obecnom zriadení v znení zmien a doplnkov.

V Dačov Lome 08.02.2012

 Mgr. Anna Sláviková

 hlavný kontrolór obce